### 3.16. Μουτζούρα

Η εργαλείο μουτζούρας θυμίζει βαφή με δάκτυλο. Δουλεύει με δύο τρόπους:

- Εάν η επιλογή Ροή οριστεί σε 0,00 (προεπιλογή), το εργαλείο μουτζούρας χρησιμοποιεί το τρέχον πινέλο για το μουτζούρωμα χρωμάτων στην ενεργή στρώση ή επιλογή. Παίρνει χρώμα στο πέρασμα και το χρησιμοποιεί για ανάμειξη του με τα επόμενα χρώματα που συναντά.

- Όταν η επιλογή Ροή είναι περισσότερο από 0,00, το εργαλείο μουτζούρας δουλεύει ως πινέλο χρησιμοποιώντας το χρώμα προσκηνίου της εργαλειοθήκης και το αναμειγνύει με το υποκείμενο χρώμα.

#### 3.16.1. Ενεργοποίηση του εργαλείου

Υπάρχουν διάφορες δυνατότητες για ενεργοποίηση του εργαλείου:

- Από το μενού εικόνας: Εργαλεία → Εργαλεία βαφής → Μουντζούρα.

- Πατώντας το εικονίδιο εργαλείου στην εργαλειοθήκη.

- Πατώντας τη συντόμευση πληκτρολογίου S.

#### 3.16.2. Τροποποιητές πληκτρολογίου

Shift

  Το πλήκτρο Shift τοποθετεί το εργαλείο μουτζούρας σε κατάσταση ευθείας γραμμής. Με πατημένο το Shift ενώ πατάτε το αριστερόπλήκτρο του ποντικιού θα μουτζουρώσει σε ευθεία γραμμή. Διαδοχικά πατήματα θα συνεχίσουν το μουτζούρωμα σε ευθείες γραμμές που προέρχονται από το άκρο της τελευταίας γραμμής.

  Σχήμα 14.82. Εργαλείο μουτζούρας

  Shift πάτημα και μεταφορά για τη δημιουργία γραμμής

Ctrl

  Χρησιμοποιώντας Ctrl με Shift, μπορείτε να περιορίσετε τη γωνία μεταξύ δύο διαδοχικών γραμμών για αλλαγή σε βήματα των 15°.

#### 3.16.3. Επιλογές

Σχήμα 14.83. Διάλογος επιλογών εργαλείου

Κανονικά, οι επιλογές εργαλείων εμφανίζονται σε ένα παράθυρο που είναι προσαρτημένο στην εργαλειοθήκη μόλις ενεργοποιήσετε ένα εργαλείο. Εάν δεν εμφανίζονται, μπορείτε να τις προσπελάσετε από το κύριο μενού μέσω των Παράθυρα → Προσαρτήσιμα παράθυρα → Επιλογές εργαλείου, το οποίο ανοίγει το παράθυρο επιλογών του επιλεγμένου εργαλείου. Οι διαθέσιμες επιλογές εργαλείων μπορούν επίσης να προσπελαστούν διπλοπατώντας στο αντίστοιχο εικονίδιο εργαλείου στην εργαλειοθήκη.

Αδιαφάνεια, Πινέλο, Μέγεθος, Αναλογία διαστάσεων, Γωνία, Διάκενο, Σκληρότητα, Δύναμη, Δυναμικές, Επιλογές δυναμικών, Εφαρμογή τρέμουλου, Εξομάλυνση πινελιάς, Κλείδωμα πινέλου για προβολή, Επέκταση στρώσεων
  Δείτε το κοινές επιλογές εργαλείου ζωγραφικής για μια περιγραφή των επιλογών εργαλείου που εφαρμόζονται σε πολλά ή όλα τα εργαλεία ζωγραφικής.
Σκληρή άκρη

  Αυτή η επιλογή δίνει ένα σκληρό περίγραμμα στην μουτζουρωμένη περιοχή.

Χωρίς εφέ σβησίματος

  Το μουτζούρωμα μπορεί να μειώσει το άλφα κάποιων εικονοστοιχείων· αυτό το άλφα δεν μειώνεται εάν σημειωθεί αυτή η επιλογή και έτσι δεν σβήνονται εικονοστοιχεία. Αυτό είναι χρήσιμο για γέμισμα κενού μεταξύ δύο περιοχών χρώματος.

  Σχήμα 14.84. Παράδειγμα του "Χωρίς σβήσιμο"

  Χωρίς το "Χωρίς εφέ σβησίματος"

  Με το "Χωρίς εφέ σβησίματος"

Δειγματοληψία συγχωνευμένων

  Εάν ενεργοποιήσετε αυτήν την επιλογή, η δειγματοληψία δεν υπολογίζεται μόνο από τις τιμές της ενεργής στρώσης, αλλά από όλες τις ορατές στρώσεις.

  Για περισσότερες πληροφορίες, ανατρέξτε στην Καταχώρηση γλωσσαρίου.

Ρυθμός

  Αυτή η επιλογή θα μπορούσε να ονομαστεί "μήκος μουτζουρώματος", επειδή ορίζει το μήκος της επίδρασης του μουτζουρώματος σε μια πινελιά.

  Σχήμα 14.85. Παράδειγμα αναλογίας

  1: Αναλογία=20 2: Αναλογία=60 3: Αναλογία=90

Ροή

  Είδαμε ήδη τη διαφορετική συμπεριφορά της επιλογής «Ροής» όταν ορίζεται σε 0,00 (δουλεύει όπως το αρχικό εργαλείο μουτζουρώματος) και όταν ορίζεται σε περισσότερο από 0,00 (χρησιμοποιεί το χρώμα του προσκηνίου για μουτζούρωμα).

Ακολουθούν σχόλια και παραδείγματα για το «Εφέ χωρίς σβήσιμο» και τις επιλογές «Ροή» από το gimp-forum.net:

3.15. Θόλωση/Όξυνση |  | 3.17. Ξάνοιγμα/Σκοτείνιασμα

Report a bug in GIMP Αναφορά σφάλματος τεκμηρίωσης