### 6.25. Ελεγκτές εισόδου

Σχήμα 15.126. Προτιμήσεις ελεγκτών εισόδου

Αυτή η σελίδα σάς επιτρέπει να ενεργοποιήσετε ή να απενεργοποιήσετε μια συσκευή εισόδου και να τη διαμορφώσετε.

#### 6.25.1. Ενεργοποίηση του διαλόγου

Μπορείτε να προσπελάσετε το παράθυρο διαλόγου προτιμήσεων από το κύριο μενού, μέσω Επεξεργασία → Προτιμήσεις.

#### 6.25.2. Επιλογές

Αυτός ο διάλογος έχει δύο λίστες πρόσθετων ελεγκτών εισόδου: Διαθέσιμοι ελεγκτές στα αριστερά, Ενεργοί ελεγκτές στα δεξιά. Χρησιμοποιείται για να ενεργοποιήσει ή να απενεργοποιήσει μια συσκευή εισόδου και να την ρυθμίσει.

Κλικ σε στοιχείο θα το επισημάνει και μπορείτε να μετακινήσετε τον ελεγκτή από τη μία λίστα στην άλλη με κλικ στο αντίστοιχο πλήκτρο βέλους. Όταν προσπαθείτε να μετακινήσετε έναν ελεγκτή από την λίστα των ενεργών ελεγκτών στους διαθέσιμους ελεγκτές, αναδύεται ένας διάλογος και σας δίνει την επιλογή αφαίρεσης του ελεγκτή ή απλά απενεργοποίησης του.

Με διπλό κλικ σε έναν (τυπικά ενεργό) ελεγκτή ή εναλλακτικά κλικ στο κουμπί επεξεργασίας στον πυθμένα της λίστας, μπορείτε να διαμορφώσετε αυτόν τον ελεγκτή σε ένα παράθυρο διαλόγου:

Κύριος τροχός ποντικιού

Σχήμα 15.127. Κύριος τροχός ποντικιού

Γενικά
  Αποτύπωση γεγονότων από αυτόν τον ελεγκτή

    Αυτή η επιλογή πρέπει να σημειωθεί εάν θέλετε εκτύπωση σε τυπική έξοδο των συμβάντων που δημιουργήθηκαν από τους ενεργοποιημένους ελεγκτές. Εάν θέλετε να δείτε αυτά τα συμβάντα πρέπει να ξεκινήσετε το GIMP από ένα τερματικό ή κάνοντας το να εκτυπώσει σε τυπική έξοδο σε αρχείο από την ανακατεύθυνση του κελύφους. Η κύρια χρήση αυτής της επιλογής είναι για αποσφαλμάτωση.

  Ενεργοποίηση αυτού του ελεγκτή

    Αυτή η επιλογή πρέπει να σημειωθεί, εάν θέλετε να προσθέσετε νέα ενέργεια στον τροχό του ποντικιού.

Συμβάντα τροχού ποντικιού

  Αυτό το παράθυρο εμφανίζει τα διαθέσιμα συμβάντα του τροχού κύλισης στα αριστερά και στα δεξιά τις ενέργειες που σχετίζονται με αυτό το συμβάν. Για να αλλάξετε ή να προσθέσετε μια ενέργεια σε ένα συμβάν, διπλοπατήστε ή πατήστε το πλήκτρο Επεξεργασία συμβάντος.

  Για να καταργήσετε μια ενέργεια, πατήστε το πλήκτρο Εκκαθάριση συμβάντος.

Επεξεργασία της δεσμευμένης ενέργειας στο συμβάν

  Μετά την επιλογή ενός συμβάντος, πατήστε το πλήκτρο Επεξεργασία, ή όταν διπλοπατάτε, ανοίγει το ακόλουθο παράθυρο διαλόγου:

  Σχήμα 15.128. Επιλογή ενέργειας συμβάντος του ελεγκτή

  Αυτό το παράθυρο διαλόγου είναι παρόμοιο με αυτό για την επεξεργασία συντομεύσεων πληκτρολογίου, εκτός από το ότι δεν υπάρχει στήλη συντομεύσεων.

  Εάν μια ενέργεια υπάρχει ακόμα για αυτό το συμβάν, το παράθυρο θα ανοίξει με αυτήν την ενέργεια επιλεγμένη. Διαφορετικά, θα εμφανιστούν οι ενότητες με τις διαθέσιμες κατηγορίες ενεργειών. Πατήστε σε μια ενέργεια για να την επιλέξετε και, στη συνέχεια, πατήστε Εντάξει για να επιβεβαιώσετε ότι θέλετε η ενέργεια αυτή να αντιστοιχιστεί στο επιλεγμένο συμβάν.

Κύριο πληκτρολόγιο

  Μπορείτε να χρησιμοποιήσετε αυτό το διάλογο κατά τον ίδιο τρόπο όπως ο τροχός του ποντικιού. Τα συμβάντα σχετίζονται με τα πλήκτρα βελών του πληκτρολογίου, συνδυασμένα ή όχι με πλήκτρα ελέγχου.

  Σχήμα 15.129. Κύριο πληκτρολόγιο

| Σημείωση
Ένα παράδειγμα αλλαγής των ενεργειών που έχουν αντιστοιχιστεί σε συμβάντα μπορεί να βρεθεί στην τεκμηρίωση για Δημιουργία πινέλου μεταβλητού μεγέθους.

6.24. Συσκευές εισόδου |  | 6.26. Φάκελοι

Report a bug in GIMP Αναφορά σφάλματος τεκμηρίωσης