### 3.11. Πινέλο ΒαφήΜου (MyPaint)

Το MyPaint είναι ένα ελεύθερο πρόγραμμα βαφής που έρχεται με πολλά πινέλα. Το Libmypaint έχει τροποποιηθεί το 2016 σε μια μορφή που μπορεί να χρησιμοποιηθεί από άλλα προγράμματα. Το GIMP μπορεί να χρησιμοποιήσει αυτά τα πινέλα.

Μπορείτε να βρείτε πολλές συλλογές πινέλων MyPaint (ΒαφήΜου) στον ιστό, σε συμπιεσμένη μορφή, συχνά σε αρχείο .zip. Αποσυμπιέστε αυτό το αρχείο σε έναν προσωρινό φάκελο.

#### 3.11.1. Εγκατάσταση πινέλων MyPaint (ΒαφήΜου)

Πηγαίνετε πρώτα στο Προτιμήσεις → Φάκελοι → Πινέλα ΒαφήΜου (MyPaint Brushes). Εκεί, μπορείτε να βρείτε τη διαδρομή στον προσωπικό σας φάκελο Mypaint (ΒαφήΜου).

- Στο Linux: `/home/YourUserName/.mypaint/brushes`. Προσέξτε καλά ότι είναι ένας κρυφός κατάλογος.

  Ανοίξτε τον περιηγητή αρχείων σας. Σημειώστε την επιλογή «Εμφάνιση κρυφών αρχείων». Μεταβείτε στον προσωπικό σας φάκελο MyPaint (ΒαφήΜου). Εάν δεν υπάρχει ακόμα, θα πρέπει να τον δημιουργήσετε, με τον κατάλογο πινέλων μέσα.

  Αντιγράψτε-επικολλήστε όλα τα ασυμπίεστα αρχεία από τον προσωρινό σας φάκελο στο `home/YourUserName/.mypaint/brushes`.

- Στα Windows 10: `C:\Users\your-user-name\.mypaint\brushes`. Πατήστε σε αυτό το στοιχείο ή επιλέξτε το και πατήστε το εικονίδιο που ανοίγει έναν περιηγητή αρχείου. Στη ρίζα (root) του προσωπικού σας φακέλου, δημιουργήστε έναν νέο φάκελο "mypaint" (ΒαφήΜου). Η διαδρομή στο Mypaint στις προτιμήσεις γίνεται `C:\Users\your-user-name\mypaint`.

  Αντιγράψτε-επικολλήστε όλα τα ασυμπίεστα αρχεία από τον προσωρινό φάκελο στο `C:\Users\your-user-name\mypaint`.

Ενεργοποιήστε το εργαλείο όπως παρακάτω: πρέπει να έχετε ένα εικονίδιο πινέλου MyPaint (ΒαφήΜου) στον διάλογο επιλογές εργαλείου. Πατήστε σε αυτό το εικονίδιο για να εμφανίσετε όλα τα πινέλα ΒαφήΜου.

#### 3.11.2. Ενεργοποίηση του εργαλείου

Υπάρχουν διάφορες δυνατότητες για ενεργοποίηση του εργαλείου:

- Από το κύριο μενού: Εργαλεία → Εργαλεία βαφής → Πινέλο MyPaint (ΒαφήΜου).

- Πατώντας το εικονίδιο εργαλείου στην εργαλειοθήκη.

- Πατώντας τη συντόμευση πληκτρολογίου Y.

#### 3.11.3. Επιλογές

Σχήμα 14.67. Διάλογος επιλογών εργαλείου

Κανονικά, οι επιλογές εργαλείων εμφανίζονται σε ένα παράθυρο που είναι προσαρτημένο στην εργαλειοθήκη μόλις ενεργοποιήσετε ένα εργαλείο. Εάν δεν εμφανίζονται, μπορείτε να τις προσπελάσετε από το κύριο μενού μέσω των Παράθυρα → Προσαρτήσιμα παράθυρα → Επιλογές εργαλείου, το οποίο ανοίγει το παράθυρο επιλογών του επιλεγμένου εργαλείου. Οι διαθέσιμες επιλογές εργαλείων μπορούν επίσης να προσπελαστούν διπλοπατώντας στο αντίστοιχο εικονίδιο εργαλείου στην εργαλειοθήκη.

Οι επιλογές μπορεί να επιδράσουν κάπως διαφορετικά ανάλογα με το πινέλο MyPaint (ΒαφήΜου) που χρησιμοποιείτε.

Αδιαφάνεια

  Για να ορίσετε την αδιαφάνεια του πινέλου (0,0 - 100,0). Η αδιαφάνεια εξαρτάται από μια βάση: παρακαλούμε, δείτε παρακάτω.

Πινέλο

  Εμφανίζεται το εικονίδιο του ενεργού πινέλου. Εάν πατήσετε σε αυτό, εμφανίζεται ο κατάλογος πινέλων MyPaint (ΒαφήΜου) και μπορείτε να επιλέξετε ένα άλλο πινέλο

  Σχήμα 14.68. Μια συλλογή πινέλων MyPaint (ΒαφήΜου)

  Στην τελευταία γραμμή του διαλόγου, έχετε πλήκτρα για μικρότερα ή μεγαλύτερα εικονίδια και προβολή ως κατάλογος ή ως πλέγμα. Το πιο δεξιό πλήκτρο ανοίγει τον Διάλογος πινέλων MyPaint (ΒαφήΜου).

Ακτίνα

  Για να ορίσετε την ακτίνα του πινέλου.

Αδιαφάνεια βάσης

  Αυτές οι τιμές (0,00 - 2,00) είναι συντελεστές πολλαπλασιασμού: εάν, παραδείγματος χάρη, ορίσετε αυτήν την επιλογή σε 0,50 η μέγιστη αδιαφάνεια γίνεται 100 * 0,50 = 50, αν και είναι ακόμα 100,0 στην επιλογή αδιαφάνειας.

  Πίνακας 14.3. Παράδειγμα αδιαφάνειας βάσης

  Αδιαφάνεια βάσης | Αδιαφάνεια
  --- | ---
  100 | 50 | 25
  1,00 | =100 | =50 | =25
  0,50 | =50 | =25 | =12,5
  2,00 | =100 | =100 | =50

  Η αδιαφάνεια βάσης μπορεί να ξεπεράσει το 1,00 μέχρι το 2,00. Φυσικά, η αδιαφάνεια δεν μπορεί να ξεπεράσει το 100. Στο παράδειγμα, μπορείτε να δείτε ότι επιλογή διαφάνειας πάνω από 50 (100 * 2,00 = 200) είναι στην πραγματικότητα μια αδιαφάνεια 100 και το 25 * 200 = 50 ισοδυναμεί με 50 * 1.00 = 50. Αλλά, αυτή η δυνατότητα είναι χρήσιμη, όταν το πινέλο σας Mypaint (ΒαφήΜου) έχει προεπιλεγμένη αδιαφάνεια μικρότερη από 100.

Σκληρότητα

  Όσο πιο σκληρό είναι το πινέλο, τόσο πιο οξύ γίνεται. Όταν μειώνετε τη σκληρότητα, το πινέλο Mypaint (ΒαφήΜου) μπορεί να μην ενεργεί, εάν το μέγεθος του πινέλου είναι υπερβολικά μικρό.

  Σχήμα 14.69. Παράδειγμα σκληρότητας

  1,00

  0,90

  0,80

  0,70

Gain

  This setting changes the pressure gain of pressing down on the canvas with a brush.

  If you are using a tablet, then you can adjust this setting to make your brush strokes softer or harder. If you are using a mouse, then you can simulate the effects of pressure when painting.

Εξομάλυνση πινελιάς

  Εάν αυτή η επιλογή είναι σημειωμένη, οι πινελιές είναι πιο ομαλές. Υπάρχουν δύο διαθέσιμες επιλογές:

  - Ποιότητα: Βάθος εξομάλυνσης.

  - Βάρος: Η βαρύτητα της γραφίδας.

Σβήσιμο με αυτό το πινέλο

  Εάν είναι σημειωμένη αυτή η επιλογή, το πινέλο δρα ως σβήστρα.Όπως με το εργαλείο σβήστρα, οι σβησμένες περιοχές είναι διαφανείς εάν υπάρχει στρώση άλφα, ή έχουν το χρώμα παρασκηνίου εάν δεν υπάρχει στρώση άλφα.

Χωρίς εφέ σβησίματος

  Εάν αυτή η επιλογή είναι σημειωμένη, το πινέλο δεν θα μειώσει το άλφα των εικονοστοιχείων. Για παράδειγμα, εάν θολώσετε μια άκρη μεταξύ αδιαφανών και διαφανών εικονοστοιχείων, το άλφα των διαφανών εικονοστοιχείων θα αυξηθεί, αλλά το άλφα των αδιαφανών εικονοστοιχείων δεν θα μειωθεί.

  Σχήμα 14.70. Παράδειγμα του "Χωρίς σβήσιμο"

  Χωρίς το "Χωρίς εφέ σβησίματος"

  Με το "Χωρίς εφέ σβησίματος"

Επέκταση στρώσεων
  Δείτε το κοινές επιλογές εργαλείου ζωγραφικής για μια περιγραφή των επιλογών εργαλείου που εφαρμόζονται σε πολλά ή όλα τα εργαλεία ζωγραφικής.

3.10. Μελάνι |  | 3.12. Κλωνοποίηση

Report a bug in GIMP Αναφορά σφάλματος τεκμηρίωσης