### 5.16. Εξαγωγή εικόνας ως συμπυκνωμένο PostScript

#### 5.16.1. Επισκόπηση

Το EPS, ή «Encapsulated » (Συμπυκνωμένο PostScript), είναι, όπως υποδηλώνει το όνομα, μια μορφή που ενσωματώνει ένα έγγραφο PostScript, το οποίο μπορεί να χρησιμοποιηθεί ως μορφή αρχείου γραφικών. Για περισσότερες πληροφορίες, ανατρέξτε στην ενότητα Encapsulated PostScript.

Ουσιαστικά πρόκειται για ένα πρόγραμμα PostScript που αποθηκεύεται ως ένα μόνο αρχείο που μπορεί να περιλαμβάνει μια προεπισκόπηση εικόνας του τελικού αποτελέσματος.

Σχήμα 15.70. Ο διάλογος εξαγωγής EPS

#### 5.16.2. Επιλογές

Μέγεθος εικόνας

  Αυτές οι ρυθμίσεις καθορίζουν το μέγεθος και τη θέση της εικόνας.

  Πλάτος, Ύψος

    Τα Πλάτος και Ύψος καθορίζουν τις διαστάσεις στις οποίες θα εξαχθεί η εικόνα σας.

    Το μηδέν μπορεί να χρησιμοποιηθεί εδώ όταν θέλετε να χρησιμοποιηθεί το μέγεθος της αρχικής εικόνας.

  Μετατόπιση Χ, Μετατόπιση Υ

    Αυτά καθορίζουν την απόκλιση από την κάτω αριστερή γωνία.

  Διατήρηση της αναλογίας διαστάσεων

    Όταν είναι επιλεγμένο, η τελική εικόνα θα κλιμακωθεί ώστε να ταιριάζει στο δεδομένο μέγεθος, χωρίς να αλλάξει η αναλογία διαστάσεων.

Μονάδα
  Ίντσα

    Όταν επιλεγεί, χρησιμοποιείται η«ίντσα» για τις τιμές των διαστάσεων και της μετατόπισης.

  Χιλιοστό

    Όταν επιλεγεί, χρησιμοποιείται το «χιλιοστό»για τις τιμές των διαστάσεων και της μετατόπισης.

Περιστροφή

  Αυτή η ρύθμιση σας επιτρέπει να αλλάξετε την περιστροφή της εικόνας σας μεταξύ 0 (προεπιλογή), 90, 180 ή 270 μοιρών.

Έξοδος
  PostScript επιπέδου 2

    Όταν είναι επιλεγμένο, η έξοδος θα χρησιμοποιεί μορφή PostScript επιπέδου 2, διαφορετικά θα χρησιμοποιεί επίπεδο 1.

  Συμπυκνωμένο Postscript

    Όταν είναι επιλεγμένο, η έξοδος θα χρησιμοποιεί «Συμπυκνωμένο PostScript», διαφορετικά θα χρησιμοποιεί «PostScript».

    Η προεπιλεγμένη ρύθμιση για αυτό το στοιχείο καθορίζεται από τη μορφή εξαγωγής που επιλέξατε.

  Προεπισκόπηση

    Όταν είναι επιλεγμένο, μια εικόνα προεπισκόπησης περιλαμβάνεται στο εξαγόμενο έγγραφό σας.

  Μέγεθος προεπισκόπησης

    Εάν ενεργοποιήσατε την προηγούμενη ρύθμιση, τότε μπορείτε να ορίσετε το μέγιστο μέγεθος της εικόνας προεπισκόπησης εδώ.

5.15. Εξαγωγή εικόνας ως Dicom |  | 5.17. Εξαγωγή εικόνας ως OpenEXR

Report a bug in GIMP Αναφορά σφάλματος τεκμηρίωσης